Komisijos pranešimas Europos Parlamentui ir Tarybai dėl EŽŪGF išlaidų Išankstinio perspėjimo sistema Nr. 1/2007 /* SEK/2007/0256 galutinis */





[pic] | EUROPOS BENDRIJŲ KOMISIJA | Briuselis, 20.2.2007 SEK(2007) 256 galutinis KOMISIJOS PRANEŠIMAS EUROPOS PARLAMENTUI IR TARYBAI dėl EŽŪGF išlaidų Išankstinio perspėjimo sistema Nr. 1/2007 TURINYS 1. 2006 M. BIUDžETINė PROCEDūRA 3 2. PASTABOS DėL 2007 M. BIUDžETO VYKDYMO 4 3. IšVADOS 5 2006 m. biudžetinė procedūra Europos žemės ūkio garantijų fondo (EŽŪGF) 2007 m. biudžetinė procedūra kartu su atitinkamomis kiekvieno etapo asignavimų sumomis apibendrinama 1 priede. 2006 m. gegužės pradžioje Komisija priėmė preliminarų žemės ūkio biudžeto projektą (PBP), kuriame įsipareigojimų asignavimai sudaro 43 343,7 mln. EUR, o mokėjimų asignavimai – 43 342,2 mln. EUR. Numatytų asignavimų suma buvo grindžiama įvairių susijusių produktų vidaus ir išorės rinkos sąlygų įvertinimu, 2003 m. ir 2004 m. BŽŪP reformos poveikiu bei dabartine cukraus sektoriaus reforma. 2006 m. liepos mėn. ECOFIN biudžeto taryba priėmė biudžeto projektą (BP), kuriuo ji sumažino prašomus asignavimus 730,0 mln. EUR iš atitinkamų PBP asignavimų. Rinkos priemonėms skirti asignavimai buvo sumažinti 525,0 mln. EUR, o sąskaitų patvirtinimui skirti asignavimai – 205,0 mln. EUR. Priešingai, Europos Parlamentas per pirmąjį PBP svarstymą atstatė Tarybos padarytą sumažinimą ir tuo pačiu žymiai padidino asignavimus pieno sektoriuje. 2006 m. spalio mėn. Komisija, remdamasi naujausiais žemės ūkio teisės aktų, žemės ūkio rinkų bei JAV dolerio ir euro kurso pokyčiais, atnaujino pradinį PBP poreikio apskaičiavimą ir biudžeto valdymo institucijai pateikė Taisomąjį raštą Nr. 3/2007. Jame Komisija paprašė 42 492,0 mln. EUR siekiančių įsipareigojimų asignavimų ir 42 490,5 mln. EUR siekiančių mokėjimų asignavimų. Palyginti su iš pradžių PBP prašytais asignavimais, Komisija 2007 m. biudžetui prašomus asignavimus sumažino 851,7 mln. EUR. 2006 m. gruodžio mėn. plenarinėje sesijoje Europos Parlamentas priėmė 2007 m. biudžetą. 2007 m. EŽŪGF biudžeto įsipareigojimų asignavimai siekė 42 711,7 mln. EUR, o mokėjimų asignavimai – 42 435,6 mln. EUR. Kiek tai susiję su svarbiausiais žemės ūkio sektoriais, rinkos priemonėms numatyta suma yra 5 615,2 mln. EUR, o tiesioginei pagalbai – 36 878,5 mln. EUR. Be to, 2007 m. biudžete yra numatyta 309,8 mln. EUR suma 17-tai politikos sričiai (veterinarijos ir fitosanitarijos priemonėms) ir 30,5 mln. EUR suma 11-tai politikos sričiai (žuvininkystei) ( NB: 15,0 mln. EUR suma yra atsargų sąskaitoje). 276,1 mln. EUR skirtumas tarp įsipareigojimų ir mokėjimų asignavimų susidaro dėl to, kad Komisija diferencijuotus asignavimus naudoja tiesioginėms išmokoms žemės ūkio produktams skatinti, žemės ūkio politikos strategijai ir koordinavimo priemonėms bei veterinarijos ir fitosanitarijos priemonėms. Pastabos dėl 2007 m. biudžeto vykdymo 2 priede pateikiamas 2006 m. spalio 16 d.–2006 m. lapkričio 30 d. laikotarpio faktinis biudžeto vykdymas, kuris lyginamas su išlaidų metmenimis, nubrėžtais pagal rodiklį, remiantis Tarybos reglamento (EB) Nr. 1290/2005[1] 20 straipsnio nuostatomis. Toliau pateikiamas trumpas priežasčių komentaras apie reikšmingiausius skirtumus tarp faktinio ir numatyto 2007 m. biudžeto vykdymo lygio tam tikruose sektoriuose. Piniginiai veiksniai Per minėtą laikotarpį patirtose išlaidose atsispindi dolerio ir euro kurso santykio kitimas. Euro ir dolerio kurso kitimo tendencijos daro poveikį išlaidoms – didelei daliai eksporto grąžinamųjų išmokų už žemės ūkio produktus, ypač už grūdus ir cukrų, bei tam tikrai valstybių narių vidaus pagalbai, pavyzdžiui, pagalbai už medvilnę. Vadovaujantis Reglamento (EB) Nr. 1290/2005 21 straipsniu, biudžeto valdymo institucijos priimtas biudžetas buvo parengtas remiantis vidutiniu JAV dolerio ir euro kursu 2006 m. liepos–rugsėjo mėn., t. y. 1 EUR = 1,27 USD. Reikėtų pažymėti, kad 2006 m. rugpjūčio 1 d.–2006 m. lapkričio 30 d. vidutinis dolerio kursas apytikriai buvo 1 EUR = 1,28 USD, t.y. maždaug 1,0 % aukštesnis už kursą, kuriuo remtasi rengiant 2007 m. biudžetą. Rinkos veiksniai Cukrus (+ 134,2 mln. EUR) Šį per didelį asignavimų panaudojimą, palyginti su rodiklio nurodomu lygiu, tikriausiai lėmė praėjusių 2005–2006 prekybos metų cukraus eksporto grąžinamųjų išmokų likvidavimo ir mokėjimo ritmo pagreitėjimas. Vynas (+ 41,3 mln. EUR) Komisija mano, kad šis per didelis asignavimų panaudojimas yra laikinas, jį iš esmės lėmė su 2005–2006 prekybos metų distiliavimu krizės atveju susiję mokėjimai, kurie buvo perkelti, tačiau 2006 biudžetiniais metais nebuvo išmokėti. Šiuo metu šie mokėjimai yra vykdomi ir tai sąlygoja laikiną per didelį asignavimų panaudojimą, palyginti su rodiklio nurodomu lygiu. Pienas ir pieno produktai (+ 38,5 mln. EUR) Šis per didelis asignavimų panaudojimas, palyginti su rodikliu, susidaro dėl techninių priežasčių, kuriomis remiantis rodiklis buvo nustatytas pagal 3 praėjusių biudžetinių metų išlaidas, į kurias buvo įtrauktas pieno išlyginamasis mokestis, kai tuo tarpu 2007 m. biudžetiniais metais šis išlyginamasis mokestis laikomas asignuotomis įplaukomis ir nėra tiesiogiai įtraukiamas į sektoriaus asignavimus. Tiesioginė pagalba (+ 81,4 mln. EUR) Komisija, remdamasi valstybių narių pateiktomis mokėjimų prognozėmis, nustatė tinkamą rodiklį. Dabartinis per didelis asignavimų panaudojimas yra minimalus, palyginti su šio rodiklio nurodomu lygiu. Tačiau remiantis valstybių narių už nuo gamybos atsietą pagalbą atliktų visų mokėjimų nedideliu lygiu daroma išvada, kad vos kelios valstybės narės pasinaudojo Komisijos nustatyta taisykle, kuria leidžiama, kad 50 % šios pagalbos lėšų gali būti išmokėta iki spalio 16 d., nelaukiant įprastinės gruodžio 1 d. mokėjimo datos. Asignuotos įplaukos (353,3 mln. EUR) Iš visų asignuotų įplaukų rūšių 2006 m. spalio 16 d. – lapkričio 30 d. laikotarpiu buvo atlikti tik išlyginamojo pieno mokesčio mokėjimai, kaip numatyta pagal naujas šio išlyginamojo mokesčio mokėjimo taisykles. Išvados Valstybių narių išlaidoms rinkos priemonėms ir tiesioginei pagalbai finansuoti nuo 2006 m. spalio 16 d. iki 2006 m. lapkričio 30 d. panaudota 5 466,7 mln. EUR asignavimų, t. y. asignavimų panaudota maždaug 236,5 mln. EUR per daug. Remiantis 2.2 ir 2.3 punktų komentarais atrodo, kad šis per didelis asignavimų panaudojimas yra laikinas. 1 PRIEDAS [pic] 2 PRIEDAS [pic] [1] OL L 209, 2005 8 11, p. 1. Reglamentas su paskutiniais pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42).